OpenLLM-France/wikimedia huggingface dataset:
# Artika (Ispaster)

    Artikulu hau Ispasterreko auzoari buruzkoa da; beste esanahietarako, ikus «Artika».
Artika edo Zatika Ispasterko auzoa da.

## Toponimia

Autore batzuen arabera, "Artika" izena "Arteaga"n izan dezake jatorria, hau da: arteen tokia; kontuan hartu behar da, baita ere, herri askotan aurkitzen ditugun "artiga" aldaera edo luberri kontzeptuarekin ere lotua egon daitekeela.
Badirudi, bestalde, "Artika" edo "Artikas" (mapa askotan horrela aurki dezakegu) auzune osoari erreferentzia egiten dion makrotoponimoa dela; baina haren barruan dauden zenbait etxe multzok, denboraren poderioz, aparteko izena hartu dutela, hala nola Gardata (XV. mendetik dokumentatua dagoena) edo Zatika. Gaur egunean, Ispasterko udal agirietan "Artika-Gardata" izendatu ohi da, Euskaltzaindiaren EODAn Gardata-Artika ageri da, eta seinaleetan Artika zein Zatika ikus daiteke.
-ika atzizkia, euskal toponimian ohiko atzizkia, hortxe dagoela ere uler daiteke, toponimoaren eskuineko aldean. Koldo Mitxelenak atzizki horri buruz, esate baterako Apellidos vascos lanean idatzi zuen. Atzizki hori euskal deitura eta toponimo askotan antzeman daiteke, Mitxelenak zerrenda luzea eskaintzen zuen. Agian toponimo honek ere -ika /-iga atzizkiaren beste adibide bat eskaintzen du.

## Geografia

Artika Otoio mendiaren hego-ekialdean kokatutako auzune zabala da, Lekeitioko herrigunearen gainean.
Hidrologikoki, Artika auzoko arroak Lea ibaiera isurtzen du bere ur jarioa. Kareharriz eta tupaz osatutako multzo geologikoak daude, eta hainbat kobazulo, hala nola Aldatza, Bizkartegi, Lamiñotegi, Zatika, Asto Zurijen Lezia, Kurtzio, Mentxakabaso edo Talaija, arroan behera Lekeitioko Larrotegi, Armintxe, Atea, Zubieta eta Kanape izenekoek osatutako sistemarekin bat egiten dutenak.
"Gardatako kofradia" deritzon entitateak biltzen dituen baserriak: Gardatabeitia, Urrebaso, Ormaetxea, Ormaetxe Goikoa, Arana, Beina, Arriagakoa, Urikoa, Etxebarri, Gojeaskoa, Goenekoa, Zatika Nagusia, Zatika, Zatika Behekoa, Zatika Goenengoa, Urkixa Torre, Azesoria Goikoa, Elorzeta.

## Iruditegia

* Artikako baserriak.
* Baserri atari bat, 1865ean eraikitako etxea.
* Lekeitio, Artikatik ikusia.

## Demografia eta biztanleria

Gardata-Artikako biztanleria :
| 2000 | 2001 | 2002 | 2003 | 2004 | 2005 | 2006 | 2007 | 2008 |
| 96 | 97 | 99 | 97 | 98 | 98 | 93 | 89 | 90 |

## Erreferentziak

* ↑ Ispaster EODAn. Artikas izena ere eman zaio.
* 1 2 3 1914-, Zubikarai, Augustin,. (1987). Ipazter. J. Fernandez Egiguren PMC 33157357. (Noiz kontsultatua: 2022-03-29).
* ↑ Fundazioa, Elhuyar. «artiga» Elhuyar Hiztegia (Noiz kontsultatua: 2022-03-29).
* ↑ «EODA - Bilaketa - EODA» www.euskaltzaindia.eus (Noiz kontsultatua: 2022-03-30).
* ↑ Michelina, Luis. (1973). Apellidos vascos.. (3. ed. aum. y corr. argitaraldia) Txertoa ISBN 84-7148-008-5. PMC 2774372. (Noiz kontsultatua: 2022-04-05).
* ↑ «Artika - Lekuak - EODA» www.euskaltzaindia.eus (Noiz kontsultatua: 2022-04-06).
* ↑ (Gaztelaniaz) «Asteroko kronikie» actualid-ades.blogspot.com (Noiz kontsultatua: 2022-03-29).

## Ikus, gainera

* Ispaster

## Kanpo estekak

* Datuak: Q12254222
* Multimedia: Zatika / Q12254222
# Artigues-Sant Adrià geltokia

Artigues | Sant Adrià Bartzelonako metroaren geltoki bat da, Badalona udalerrian dago.
Geltokia 1985en inauguratu zen.
* Datuak: Q1929866
* Multimedia: Artigues-Sant Adrià metrostation / Q1929866
# Artigues (Aude)

Artigues (okzitanieraz Artigues, frantsesez eta ofizialki: Artigues) Okzitaniako udalerria da. Administratiboki Aude departamenduko Frantziako udalerria da, Languedoc-Rousillon eskualdean.

## Ikus, gainera

* Aude departamenduko udalerrien zerrenda

## Kanpo estekak

* Datuak: Q515237
* Multimedia: Artigues (Aude) / Q515237
# Bachíniva (udalerria)

Bachíniva Mexikoko udalerri bat da. Chihuahua estatuan kokatua dago. 2010ean 6.011 biztanle zituen 935,34 km²ko azaleran. Herriburua [[Bachíniva (Bachíniva)|Bachíniva]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q4838929
* Multimedia: Bachiniva Municipality / Q4838929
# Bacillus

Bacillus generoa bakterio Gram positiboz osatuta dago, bazilo handiak direnak. Bakterio handienetarikoen artean daude, batzuek 4 mikrako luzera erraz gainditzen baitute. Aerobio ala fakultatiboak izan daitezke.
Bacillus generoaren berezko ezaugarria endosporak sortzeko duen gaitasuna da. Bakterio gutxik dute endosporak eratzeko ahalmena: Bacillus-ez gain, Clostridium, Sporosarcina eta Desolfotomaculum generoek, besterik ez. Endosporak erresistentzia egiturak dira, bakterioak bizirik irauteko sortzen dituenak ingurunearen baldintzak aurkakoak eta kaltegarriak direnean.
Genero honen barnean aniztasun metaboliko eta ekologiko handia dago: espezie gehienak lurrean bizi badira ere, badaude ur gazitan zein gezatan aurkitzen direnak.
Industria farmazeutikoan bi espezie dira preziatuak: Bacillus polymyxa eta Bacillus subtilis, polimixina eta bazitrazina antibiotikoak, hurrenez hurren, ekoizten dituztenak.
Nabarmentzeko modukoak dira espezie hauek ere:
* Bacillus anthracis, karbunkoaren eragilea
* Bacillus cereus, janari-intoxikazioak eragiten dituena
* Bacillus thuringiensis, insektuen patogenoa
* Bacillus megaterium, bakterio handienetariko bat
* Bacillus coagulans, janari eta kontserben hondatzailea
* Datuak: Q212032
* Multimedia: Bacillus / Q212032
* Espezieak: Bacillus (Bacillaceae)
# Bachs

Bachs Suitzako udalerria da. Zürich kantonamenduan dago, Dielsdorf barrutia barrutian. 2014an 588 biztanle zituen 9,13 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q70273
* Multimedia: Bachs / Q70273
# Astra 600

Astra 600 euskal pistola semiautomatikoa da. 1943an egin zuten lehen alea eta 1946an azkena, guztira, 60.000 ale inguru egin zituzten eta horietatik 10.500 Wehrmachten eskuetan amaitu ziren. Gernikan zegoen Astra, Unceta y Cía enpresak ekoiztu zuen.
Astra 400 modeloaren antzekoa, gehienbat 9 × 19 mm Parabellum kartutxoa erabiltzen zuen.
1968an ETAk Astra 600/43 pistola bat erabili zuen lehen hilketa burutzeko.

## Erreferentziak

* ↑ (Frantsesez) Guillou, Luc; Gourio, Philippe. (1991). Les Pistolets Astra. Éditions Pardès.
* ↑ (Ingelesez) Antaris, Leonardo M.. (2008). American Rifleman 19 (2): 58–68..
* ↑ (Gaztelaniaz) Fernández, Gaizka. (2018ko ekaina). «La primera víctima de ETA» La Aventura de la Historia (236) ISSN 1579-427X..

## Kanpo estekak

* Datuak: Q553150
* Multimedia: Astra 600 / Q553150
# Astra 900

Astra Modelo 900 euskal pistola semiautomatikoa da, Mauser C96 kopia bat izan zena. 1927an egin zuten lehen alea eta 1961ean azkena, guztira, 35.000 ale inguru egin zituzten. Gernikan zegoen Astra, Unceta y Cía enpresak ekoiztu zuen.
Gehienbat 7,63 × 25 mm Mauser kartutxoa erabiltzen zuen eta hainbat aldaera izan zituen:
| Modelo | Astra 900 | Astra 901 | Astra 902 | Astra 903 | Astra 904 | Astra E | Astra F |
| Luzera | 29 cm | 29 cm | 33 cm | 31 cm | 31 cm | 31 cm | 31 cm |
| Egokitutako ipurtondoaren luzera | 64 cm | 64 cm | 72 cm | 68 cm | 68 cm | 68 cm | 68 cm |
| Kanoia | 14 cm | 14 cm | 18 cm | 16 cm | 16 cm | 16 cm | 16 cm |
| Pisua | 1,26 kg | 1,26 kg | 1,53 kg | 1,45 kg | 1,45 kg | 1,45 kg | 1,45 kg |
| Munizioa | 7,63 Mauser/10 bala (dep) | 7,63 Mauser/10 bala (dep) | 7,63 Mauser/10-20 bala (karg) | 7,63 Mauser/10-20 bala (karg) | 7,63 Mauser/10-20 bala (karg) | 9 mm Largo/10-20 bala (karg) | 7,63 Mauser/10-20 bala (karg) |

## Erreferentziak

* ↑ (Frantsesez) Guillou, Luc; Gourio, Philippe. (1991). Les Pistolets Astra. Éditions Pardès.

## Kanpo estekak

* Datuak: Q750301
* Multimedia: Astra M900 / Q750301
# Astra A-50

Astra A-50 euskal pistola semiautomatikoa da. 1960tik aurrera Gernikan zegoen Astra, Unceta y Cía enpresak ekoiztu zuen.
Gehienbat 9 × 17 mm labur kartutxoak erabiltzen ditu.

## Erreferentziak

* ↑ (Ingelesez) Hogg, Ian; Adam, Rob. (1996). Jane's Guns Recognition Guide. (1. argitaraldia) Italia: HarperCollins, 512 or. ISBN 9780004709796..

## Kanpo estekak

* Datuak: Q2868471
# Astra A-80

Astra A-80 euskal pistola semiautomatikoa da, Sig-Sauer P220 modeloaren lizentziapean ekoiztua. 1983 eta 1995 artean Gernikan zegoen Astra, Unceta y Cía enpresak ekoiztu zuen. 1985ean Astra A-90 bertsioa egin zuten.
Gehienbat 9 mm Parabellum, 9 mm Steyr, .38 Super Auto, .45 ACP eta 7,65 mm Parabellum kartutxoak erabiltzen ditu.

## Erreferentziak

* ↑ (Ingelesez) Hogg, Ian; Adam, Rob. (1996). Jane's Guns Recognition Guide. (1. argitaraldia) Italia: HarperCollins, 512 or. ISBN 9780004709796..

## Kanpo estekak

* Datuak: Q2430396
# Astra gaztetxea

Astra gaztetxea Gernikako (Bizkaia) erdigunean dagoen gaztetxea da.

## Okupazioa

Gernikan urte askoan nabaria izan da gazteriak gestionatutako espazioen eskaria. Modu formalagoan zein informalagoan Gaztetxearen beharrizana, edo musika taldeentzako entsegu lokal publikoen falta aspalditik dira Gernikako gazte askoren ahotan. Beste alde batetik, aipatu beharrekoa da ere kultur eta gizarte eragileek, mahai gainean ipini izan dutena behin baino gehiagotan; Gernikak kultur dinamika sortzaileago eta espazio parte-hartzaileagoen beharra zuela. Horri guztiari erantzuna eman nahian, Ieup! Gazte Asanbladaren ekimenari esker, 2005eko urrian aho batez erabaki zuten, Astraren eraikinetako bat okupatzea.
Modu honetara, urte bereko abenduaren 24ko goizeko 5:00etan 60 gazte inguru Astrara sartu ziren. Ekintza horrekin batera “Astra GernikEntzako” izeneko ekimena abiatu zen. Hiru eskari nagusi zituen, eta horien inguruan hainbat elkartek eta pertsonak parte hartu eta atxikimendua eman zuten, tartean 2.000 sinadura baino gehiago lortuz. Hiru puntutan oinarritu zen ekimena:
* Astra eraikin publikoa izatea, eta bere ondarea zaintzea.
* Jarduera soziokulturaletarako espazioa izatea.
* Gernikako gazteek eta elkarteen sareak modu parte-hartzailean erabaki ahal izatea Astraren etorkizuna.
Abenduaren 24tik aurrerako egun eta hilabeteetan gertatutakoak odisea izan ziren. 24ko okupazioa eta utzaraztea, mobilizazioak, gora-behera legalak, sinadura bilketak, otsailaren 18ko bigarren okupazioa, ehunka batzar… ekinaren ekinez, 2006ko maiatzaren 10ean Bizkaiko Ogasunak enkante publikora atera zuen erakina eta Gernika-Lumoko Udalak gazteen eta oro har herritarren eskariei men eginez, eraikina erosi zuen.

## Ikus, gainera

* "Zertarako Amestu"

## Kanpo estekak

* Datuak: Q65559719
* Multimedia: Astra-Unceta SA / Q65559719
# Astra A-100

Astra A-100 euskal pistola semiautomatikoa da, SIG-Sauer P228 modeloaren antzekoa dena. 1990ean egin zuten lehen alea eta 2006an azkena. Gernikan zegoen Astra, Unceta y Cía enpresak ekoiztu zuen.
Gehienbat 9 mm Parabellum, .40 S&W y .45 ACP kartutxoak erabiltzen ditu.

## Erreferentziak

* ↑ (Frantsesez) Guillou, Luc; Gourio, Philippe. (1991). Les Pistolets Astra. Éditions Pardès.

## Kanpo estekak

* Datuak: Q255194
# Astra A-70

Astra A-70 euskal pistola semiautomatikoa da. 1992tik aurrera Gernikan zegoen Astra, Unceta y Cía enpresak ekoiztu zuen.
Gehienbat 9 mm Parabellum, .40 S&W kartutxoak erabiltzen ditu.

## Erreferentziak

* ↑ (Ingelesez) Hogg, Ian; Adam, Rob. (1996). Jane's Guns Recognition Guide. (1. argitaraldia) Italia: HarperCollins, 512 or. ISBN 9780004709796..

## Kanpo estekak

* Datuak: Q2868472
# Astra A-75

Astra A-75 euskal pistola semiautomatikoa da. 1993tik aurrera Gernikan zegoen Astra, Unceta y Cía enpresak ekoiztu zuen.
Gehienbat 9 mm Parabellum eta .40 S&W kartutxoak erabiltzen ditu.

## Erreferentziak

* ↑ (Ingelesez) Hogg, Ian; Adam, Rob. (1996). Jane's Guns Recognition Guide. (1. argitaraldia) Italia: HarperCollins, 512 or. ISBN 9780004709796..

## Kanpo estekak

* Datuak: Q2406774
# Astenbelarra

Astenbelarra, Nafarroa probintzian topa dezakegun euskal mendia da. Nafarroako mendimultzorik zabalenetakoa izanik ere, Lokiz ez da urrundik ere aldameneko Urbasa edo Andiaren ospera iristen. Mendizaleek bisitatzen dituzten gain gehienak malkar ikusgarrietakoak izaten dira, bai Allingo ibarraren gainekoak (Sartzaleta, Lokiz...), bai Lana ibar itxikoak (Arnaba, Irasabela). Inor gutxi, baina, ibiltzen da Lokizeko bihotzeko gain eta larreetan barrena.

## Kanpo estekak

Astenbelarra, http://www.euskal-herria.org/.
# Astelehenez hasitako urte arrunt

Honako hau astelehenez hasitako urte arrunt bati dagokion egutegia da. Adibidez, 2007. urtea.
(Urte arrunta 365 egunez osatuta dagoena da -- beste nolabait esanda, bisurtea ez dena.)
| Urtarrila Al Ar Az Og Or La Ig 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 | Otsaila Al Ar Az Og Or La Ig   1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 | Martxoa Al Ar Az Og Or La Ig   1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 |
| Apirila Al Ar Az Og Or La Ig   1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 | Maiatza Al Ar Az Og Or La Ig   1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 | Ekaina Al Ar Az Og Or La Ig   1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 |
| Uztaila Al Ar Az Og Or La Ig   1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 | Abuztua Al Ar Az Og Or La Ig   1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 | Iraila Al Ar Az Og Or La Ig   1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 |
| Urria Al Ar Az Og Or La Ig 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 | Azaroa Al Ar Az Og Or La Ig   1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 | Abendua Al Ar Az Og Or La Ig   1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 |
Urte arrunta, hasiera eguna: Asl - Asr - Asz - Osg - Osr - Lar - Iga Bisusturtea, hasiera eguna: Asl - Asr - Asz - Osg - Osr - Lar - Iga
| Milurtekoa | Mendea | Urtea | Urtea | Urtea | Urtea | Urtea | Urtea | Urtea | Urtea | Urtea | Urtea | Urtea |
| 2. milurtekoa: | XIX. mendea: | 1810 | 1821 | 1827 | 1838 | 1849 | 1855 | 1866 | 1877 | 1883 | 1894 | 1900 |
| 2. milurtekoa: | XX. mendea: | 1906 | 1917 | 1923 | 1934 | 1945 | 1951 | 1962 | 1973 | 1979 | 1990 |
| 3. milurtekoa: | XXI. mendea: | 2001 | 2007 | 2018 | 2029 | 2035 | 2046 | 2057 | 2063 | 2074 | 2085 | 2091 |
| 3. milurtekoa: | XXII. mendea: | 2103 | 2114 | 2125 | 2131 | 2142 | 2153 | 2159 | 2170 | 2181 | 2187 | 2198 |

## Kanpo estekak

* Datuak: Q235687
* Multimedia: Common years starting and ending on Monday / Q235687
# Astelena pilotalekua

Astelena Eibarko (Gipuzkoa) udal pilotalekua da, 1904ko ekainaren 24an inauguratua, Eibarko jaiak ospatzen ari zirela, Donibane egunez. Pilotaren Katedrala goitizenez ezaguna, 1.250 lagunentzako edukiera du. Eraiki zenetik, hainbat aldiz eraberritu dute eraikina, azkena 2006 eta 2007. urteetan. Bergarako udal pilotalekuarekin batera, pilota partida profesionalak jokatzen diren pilotalekurik zaharrenetakoa da, eta adituen bilgune zelako jarri zioten Pilotaren Katedrala goitizena.

## Historia

Pilotaleku estaligabetzat estreinatu zuten 1904ko ekainaren 24an. Hilabete batzuk geroago aurkeztu zen estalkia jartzeko proiektua. XX. mendeko lehen bi hamarkadetan, pilotaz beste, beste hainbat erabilera ere zuen pilotalekuak: jaialdiak, afariak, bazkariak, kontzertuak... Eibarko kultura eta gizarte zentroa zen.
1936ko gerran, kuarteltzat eta jantokitzat erabili zuten. Gerra haren ondoren etorri zen Astelena pilotalekuaren loraldia: 1946an lehendabizikoz jokatu zen hor Esku Huskako Buruz Buruko Pilota Txapelketa Nagusiaren finala (Atano III.ak mendean hartu zuen Akarregi, 22–16). Geroztik, txapelketa horretako beste zazpi finalen jokaleku izan da, azkena 1999koa.
1969tik 1972ra egin zioten lehenengo eraberritze handia, fatxada modernista errespetatuta. 1976an, PSOE alderdiak Astelenan egin zuen legeztatua izan ondorengo lehenengo mitina (frankismo garaian, oposizioko beste hainbat alderdi politiko bezala, legez kanpokoa zen PSOE).
2005ean, pilotalekua itxi zuten, Vidarte eta Gastañazatorre familien arteko desadostasunak zirela kausa. Vidarte familia zen pilotalekuaren % 40ren jabe eta pilotalekua kudeatzen zuen Aspe enpresaren jabe; eta pilotalekuaren % 60ren jabe zen Gastañazatorre familia. Gastañazatorre sendiak 120.000 euro eskatzen zizkien Asperi, pilotalekua erabili ahal izateko. Azkenean, 2007an ireki zen Astelena berriro, Eibarko Udalak bi familiei pilotalekua erosi eta gero. Trukean, hiru milioi euro ordaindu zizkion Udalak Gastañazatorre familiari, eta eraikinak aurrealdean dituen etxebizitzen gaineko eskubide batzuk eman zizkion Vidarte familiari.

## Iruditegia

* Astelena pilotalekuko harmailak, 1946an.
* Astelena pilotalekuko harmailak, 1954an.
* Astelena pilotalekuko harmailak, 2013an.
* Pilotalekuaren fatxada modernista.

## Erreferentziak

* ↑ Unai ZUBELDIA: «Elizara? Ez, Katedralera», Berria, 2011-01-28.
* ↑ Migel GALLASTEGI: «Astelena frontoia adituen bilgune», Ahotsak.com, 2008-05-28.
* 1 2 3 4 (Gaztelaniaz) Edu CASADO: «Santuarios del deporte. Frontón Astelena de Éibar, la Catedral de la pelota», Qué fue de... bloga, 2013-07-31.
* ↑ «Astelena katedralak maiatzean irekiko ditu berriro ateak», Gara, 2007-04-05.

## Kanpo estekak

* Astelena pilotalekuaren fitxa, Asegarce.com webgunean.
* Datuak: Q3752263
* Multimedia: Astelena pilotalekua / Q3752263
# Aster Aweke

Aster Aweke (amhareraz: አስቴር አወቀ; Gondar, Etiopia, 1959) etiopiar abeslaria da. Afrikako ahots onenetakoa da, eta Mendebaldeko jazzaren eraginak ditu. Aretha Franklinekin alderatu izan da, eta "Sarah Vaughan afrikarra" dela esan izan da.

## Biografia

Haren aita Haile Selassieren erregimeneko funtzionario zelako, Roha Band delako orkestran, garai hartan Etiopian zegoen orkestrarik onenean, sartu zen bakarlari gisa 1978an. Hala ere, diktadura jasangaitza zen, eta Estatu Batuetara alde egin zuen familia osoarekin 1979an.
Hamar urtez, klubetan eta jatetxeetan lan egin zuen, jazzetik eta rhythm and bluesetik hurbil zegoen errepertorio bat kantatuz. Geroago, baina, sustrai etiopiarretara itzultzea erabaki zuen, eta sustrai horiek Estatu Batuetan ikasitakoarekin nahasi zituenean hasi zen famatu egiten. 1989an, Kabu argitaratu zuen. Album horretan, krar izeneko harpa etiopiarra entzun daiteke, teknologia garatuzko beste instrumentu batzuen aldamenean, funk erritmoan. Maisulantzat jotzen den 1993ko Ebo diskoan, are gehiago sakondu zituen sustrai afrikarrak.
Gaur egun, Aster Awekeren ahots bero eta berezia Afrikan bezain ezaguna da Estatu Batuetan. Beste lan batzuk: Hagere (1999), Sugar (2002), Asters Ballads (2004), Fikir (2006) eta Checheho (2010).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q469834
* Multimedia: Aster Aweke / Q469834
# Auberry (Kalifornia)

Auberry Ameriketako Estatu Batuetako erroldak esleitutako leku bat da. Fresno konderrian dago, Kalifornia estatuan. 3.238 biztanle ditu, 49,731397 kilometro koadroko azaleran banatuta.

## Ikus, gainera

* Fresno konderria

## Kanpo estekak

* Datuak: Q2662360
# Auburn udalerria, Clark konderria (Illinois)

Auburn udalerria Ameriketako Estatu Batuetako Illinois estatuko udalerri bat da, Clark konderrian. Azken zentsuaren arabera 230 biztanle zituen, 15.82 milia karratu (41.0 km$^2$) eremuan.

## Ekonomia

2020ko zentsuaren arabera, Auburn udalerrian 160 etxebizitza zeuden. Per capita diru-sarrerak 34.968 estatubatuar dolar ziren.

## Kanpo estekak

* Datuak: Q4819320
# Auburn Hills (Michigan)

Auburn Hills Michigango hiri bat da. Oakland konderrian kokatua dago. 2010ean 21.412 biztanle zituen, 42,99 kilometro koadrotan banatuta.

## Ikus, gainera

* Oakland konderria

## Kanpo estekak

* Datuak: Q758559
* Multimedia: Auburn Hills, Michigan / Q758559
# Auburn udalerria, Crawford konderria (Ohio)

Auburn udalerria Ameriketako Estatu Batuetako Ohio estatuko udalerri bat da, Crawford konderrian. Azken zentsuaren arabera 738 biztanle zituen, 64 milia karratu (170 km$^2$) eremuan.

## Ekonomia

2020ko zentsuaren arabera, Auburn udalerriak 268 etxebizitza zeuden. Per capita diru-sarrerak 30.595 estatubatuar dolar ziren.

## Kanpo estekak

* Datuak: Q758557
* Multimedia: Auburn Township, Crawford County, Ohio / Q758557
# Auburndale (Florida)

Auburndale Floridako hiri bat da. Polk konderrian kokatua dago. 2010ean 14.261 biztanle zituen, 24,1 kilometro koadrotan banatuta.

## Ikus, gainera

* Polk konderria

## Kanpo estekak

* Datuak: Q589279
* Multimedia: Auburndale, Florida / Q589279
# Auburn udalerria, Sangamon konderria (Illinois)

Auburn udalerria Ameriketako Estatu Batuetako Illinois estatuko udalerri bat da, Sangamon konderrian. Azken zentsuaren arabera 5.957 biztanle zituen, 35.78 milia karratu (92.7 km$^2$) eremuan.

## Ekonomia

2020ko zentsuaren arabera, Auburn udalerrian 2280 etxebizitza zeuden. Per capita diru-sarrerak 31.943 estatubatuar dolar ziren.

## Kanpo estekak

* Datuak: Q4819323
# Auburn Lake Trails (Kalifornia)

Auburn Lake Trails Ameriketako Estatu Batuetako erroldak esleitutako leku bat da. El Dorado konderrian kokatuta dago, Kalifornia estatuan. 3.388 biztanle ditu, 33,020459 kilometro koadroko azaleran banatuta.

## Ikus, gainera

* El Dorado konderria

## Kanpo estekak

* Datuak: Q4819286
# Auburn udalerria, Fayette konderria (Iowa)

Auburn udalerria Ameriketako Estatu Batuetako Iowa estatuko udalerri bat da, Fayette konderrian. Azken zentsuaren arabera 513 biztanle zituen, 36.73 milia karratu (95.1 km$^2$) eremuan.

## Ekonomia

2020ko zentsuaren arabera, Auburn udalerriak 285 etxebizitza zeuden. Per capita diru-sarrerak 26.682 estatubatuar dolar ziren.

## Kanpo estekak

* Datuak: Q581436
# Auburn udalerria, Geauga konderria (Ohio)

Auburn udalerria Ameriketako Estatu Batuetako Ohio estatuko udalerri bat da, Geauga konderrian. Azken zentsuaren arabera 6.574 biztanle zituen, 77.5 milia karratu (201 km$^2$) eremuan.

## Ekonomia

2020ko zentsuaren arabera, Auburn udalerriak 2373 etxebizitza zeuden. Per capita diru-sarrerak 52.616 estatubatuar dolar ziren.

## Kanpo estekak

* Datuak: Q2841271
* Multimedia: Auburn Township, Geauga County, Ohio / Q2841271
# Auburn udalerria, Tuscarawas konderria (Ohio)

Auburn udalerria Ameriketako Estatu Batuetako Ohio estatuko udalerri bat da, Tuscarawas konderrian. Azken zentsuaren arabera 1.109 biztanle zituen, 22.5 milia karratu (58 km$^2$) eremuan.

## Ekonomia

2020ko zentsuaren arabera, Auburn udalerriak 272 etxebizitza zeuden. Per capita diru-sarrerak 19.690 estatubatuar dolar ziren.

## Kanpo estekak

* Datuak: Q4819327
* Multimedia: Auburn Township, Tuscarawas County, Ohio / Q4819327
# Azeari Garindoitz II.a

Azeari Garindoitz II.a —latinez: Asnari Galindones— (? – 893) Aragoiko kondea (867 – 893) izan zen.

## Bizitza

Azearik Garindo Azearitz I.a zuen aita, Aragoiko kondea 844 eta 867 artean.
Gartzia I.a Enekoitz Nafarroakoa Iruñeko erregearen alaba Oneka ezkondu eta hiru semea-alaba izan zituzten:
* Garindo Azearitz II.a, konderria jarauntsi zuena.
* Gartzia Azearitz
* Antsa Azearitz, Muhammad al-Tawil Huescako walia ezkondu zuena.
Zuhaitz genealogikoa :
Toda Galíndez of Aragón
Andregoto Garindoitz
Miron Galíndez of Aragón
Garindo Azearitz II.a
Guntislo Galíndez
Azeari Garindoitz I.a
Garindo Azearitz I.a
Azeari Garindoitz II.a
Garcia Aznárez of Aragon
Redemptus Galíndez of Aragón
Sancha Aznárez de Aragón
Aznar Galíndez
Velasquita Galíndez of Aragón :

## Erreferentziak

* ↑ Rodako kodexa.
* ↑ Lakarra de Miguel, José María. (1980). «Acerca de las fronteras en el Valle del Ebro (Siglos VIII-XIII)» En la España Medieval (1): 181-192. ISSN 0214-3038..
* ↑ Rodako kodexak honela dio: « Asnari Galindonis accepit uxor domna Onneca Garsie Enneconis filia et genut Galindo Asnari et Garsea Asnari, et domna Sancia qui fuit uxor regis Atoele mauro  »

## Kanpo estekak

* Datuak: Q1991754